भाजपाइयों ने काटा केक
भाजपानगर कमेटी ने शुक्रवार को पुराना सीडी स्कूल परिसर में पूर्व प्रधानमंत्री अटल बिहारी वाजपेयी जन्मदिन मनाया। मौके पर भाजपा कार्यकर्ताओं ने केक काटकर एक-दूसरे को खिलाया और वाजपेयी दीर्घायु होने की कामना की।
कार्यक्रम को संबोधित करते हुए प्रदेश कार्यसमिति सदस्य रामचंद्र सिंह, रवि मोदी, डा. रामसागर सिंह, वीरेंद्र सिंह ने पूर्व प्रधानमंत्री वाजपेयी के जल्द से जल्द स्वस्थ होने की कामना करते हुए कहा कि वाजपेयी ने भारत को परमाणु शक्ति संपन्न राष्ट्र बनाने में महत्वपूर्ण भूमिका निभाई। वक्ताओं ने कहा कि वाजपेयी के शासन काल में पाकिस्तान द्वारा कारगिल में घुसपैठ किया गया था उसका मुंहतोड़ जवाब दिया गया। वक्ताओं ने कहा कि पूर्व प्रधानमंत्री वाजपेयी ने प्रधानमंत्री सड़क योजना को लागू कर सभी गांवों को प्रखंड से जोड़ने का काम किया। कार्यक्रम की अध्यक्षता नगर अध्यक्ष देवनारायण मोदी ने की।
मौके पर विजय राम, शशिभूषण प्रसाद, दिनेश्वर प्रसाद, अजय झा, दिलीप गुप्ता, निरंजन कसेरा, अजय मिश्रा, अनूप जोशी, विनोद सिन्हा, अवतार सिंह, महिला मोर्चा के जिलाध्यक्ष जूही दास गुप्ता, अमर सिंह, रतन लाल चौधरी, वीरेंद्र राम, साकेत सिंह, नरेश सिंह, किशुन यादव सहित अन्य लोग मौजूद थे।
hin_Deva hin_Deva hin_Deva mai_Deva